స్వీడన్
స్వీడన్ (స్వీడన్ సామ్రాజ్యం) ఉత్తర యూరప్‌కు చెందిన ఒక దేశము. స్కాండినేవియా ద్వీపకల్పానికి చెందిన ఒక నార్డిక్ కౌంటీ. 1995 జనవరి 1 నుంచి యూరోపియన్ యూనియన్ లో భాగమైంది. దీని రాజధాని నగరం స్టాక్ హోం.దేశ ఉత్తర మరయి పశ్చిమ సరిహద్దులలో నార్వే, తూర్పు సరిహద్దులో ఫిన్‌లాండ్,ఆగ్నేయ సరిహద్దులో డెన్మార్క్ ఉన్నాయి.దీని వైశాల్యం 449,964 చ.కి.మీ. స్వీడన్ వైశాల్యపరంగా చూస్తే యూరప్ లో ఐదవ మరియు పశ్చిమ యూరప్లో మూడవ అతి పెద్ద దేశం. అయితే ఇక్కడ మెట్రోపాలిటన్ నగరాలను మినహాయిస్తే మిగతా ప్రాంతాలలో జన సాంద్రత చ.కి.మీకు 20 మాత్రమే. 84% శాతం మంది నగరాలలోనే నివసిస్తారు. నగరాల మొత్తం వైశాల్యం దేశ వైశాల్యంలో 1.3% మాత్రమే.జనసంఖ్య 10 మిలియన్లు. ఇక్కడి ప్రజల జీవన ప్రమాణాలు చాలా మెరుగ్గా ఉంటాయి. ఇది చాలా ఆధునికమైన మరియు స్వేచ్ఛాయుతమైన దేశం. పర్యావరణ సంరక్షణ, వాతావరణ సమతౌల్యాన్ని పాటించడానికి ప్రభుత్వం ఇచ్చే ప్రాధాన్యతను అక్కడి ప్రజలు మనస్ఫూర్తిగా ఆహ్వానిస్తారు.దేశంలో 2.3 మిలియన్ల ప్రజలు విదేశీ నేపథ్యం కలిగి ఉన్నారు.జనసాంధ్రత చ.కి.మీ 22. ప్రజలు అధికంగా దక్షిణ భూభాగంలో అధికంగా ఉన్నారు.ఇక్కడ దాదాపు దేశంలో సగం మంది ప్రజలు నివసిస్తున్నారు.నగరప్రాంతాలలో దాదాపు 85% ప్రజలు నివసిస్తున్నారు.
స్వీడన్
స్వీడన్ అధికారిక భాష స్వీడిష్, డానిష్ సంబంధిత ఉత్తర జర్మనిక్ భాష, నార్వేజియన్ భాషలకు సమానంగా ఉంటుంది. కానీ ఉచ్ఛారణ, లేఖనంలో బేధం ఉంటుంది. నార్వేజియన్లకు స్వీడిష్ భాషను అర్ధం చేసుకోవడానికి కొంచం శ్రమపడతారు. డానిష్ ప్రజలు కూడా నార్వేజియన్ల కంటే కొంచెం కష్టపడితే దీనిని అర్ధం చేసుకోవచ్చు. డేనిష్ కంటే నార్వేజియన్ను అర్ధం చేసుకోవటానికి చాలా సులువు. ప్రామాణిక స్వీడిష్ మాట్లాడేవారు కూడా దీనిని అర్ధం చేసుకుంటారు. స్కాండినియాలో మాట్లాడే మాండలికాలు దేశంలోని దక్షిణ భాగంలో ఉన్న డానిష్ ప్రజల చేత ప్రభావితమవుతాయి. ఎందుకంటే ఈ ప్రాంతం సాంప్రదాయకంగా డెన్మార్కులో భాగంగా ఉంది. ప్రస్తుతం ఇది దగ్గరగా ఉంది. " స్వీడన్ ఫిన్స్ " స్వీడన్ అతిపెద్ద భాషా మైనారిటీగా స్వీడన్ జనాభాలో 5% ఉన్నారు. ఫిన్నిష్ ఒక మైనారిటీ భాషగా గుర్తింపు పొందింది. ఇటీవలి సంవత్సరాలలో అరబ్ భాష మాట్లాడే ప్రజావాహిని ప్రవాహం కారణంగా, ఫిన్నిష్ భాష కంటే అరబిక్ భాష ఎక్కువగా వాడుకలో ఉంది. అయితే, భాషా ఉపయోగంలో అధికారిక గణాంకాలను చేర్చడం లేదు.
ఫిన్నిష్తో పాటు నాలుగు ఇతర మైనారిటీ భాషలు కూడా గుర్తించబడ్డాయి: మేన్కేలి, సామీ, రోమానీ, యిడ్డిష్. 2009 జూలై 1 న కొత్త భాషా చట్టం అమలులోకి వచ్చిన తరువాత స్వీడన్ అధికారిక భాష అయ్యింది. స్వీడిష్ భాష అధికారిక భాషగా ప్రకటించాలా అనేది గతంలో చర్చించబడింది. 2005 లో రిక్సాడ్ ఈ విషయంలో ఓటు వేసినప్పటికీ ప్రతిపాదన తృటిలో విఫలమైంది.